આણંદ: ગણેશોત્સવ દરમિયાન પીઓપીની મૂર્તિનું ચલણ ઘટાડવા તથા તળાવ અને કેનાલના જળને પ્રદુષિત થતું અટકાવવાના હેતુથી વિદ્યાનગર શહેર ભાજપ અને નગરપાલિકા દ્વારા ઇકોફ્રેન્ડીલી મૂર્તિ પ્રસ્થાપિત કરનાર મંડળોને પ્રોત્સાહન રૂપે રૂા.10 હજારનું ઇનામ આપવામાં આવશે. વિદ્યાનગર શહેર ભાજપના પ્રમુખ જૈમિન પટેલે જણાવ્યું હતું કે, ગણેશોત્સવમાં પીઓપી મૂર્તિઓનો ઉપયોગ વધુ થાય છે.તેના કારણે જળ પ્રદુષિત થતાં જળજીવોના જીવ જોખમમાં મુકાય છે.તેમજ પાણીના અભાવે મૂર્તિ વિસર્જન યોગ્ય રીતે થતું નથી. તેમજ પર્યાવરણને નુકશાન થાય છે.